Source: https://www.riigiteataja.ee/akt/429032019033
Timestamp: 2020-08-11 12:49:02+00:00
Document Index: 194878

Matched Legal Cases: ['§ 2', '§ 3', '§ 5', '§ 22', '§ 8', '§ 2', '§ 3', '§ 5']

Huvihariduse ja -tegevuse toetusfondi kasutamise kord – Riigi Teataja
Huvihariduse ja -tegevuse toetusfondi kasutamise kord
Huvihariduse ja -tegevuse toetusfondi kasutamise kord - sisukord
§ 2 Toetuse suurus ja toetatavad tegevused
§ 3 Toetuse saaja ja taotluse esitamine
§ 5 Toetuse eraldamise otsus ja maksmine
RT IV, 29.03.2019, 33
RT IV, 05.05.2018, 12
21.03.2019 RT IV, 29.03.2019, 21 01.04.2019
Määrus kehtestatakse kohaliku omavalitsuse korralduse seaduse § 22 lõike 1 punkti 5 ning noorsootöö seaduse § 8 lõike 2 alusel.
(1) Käesoleva määrusega kehtestatakse Tori valla eelarvest eraldatava huvihariduse või -tegevuse (edaspidi huvitegevus) toetuse taotlemise kord.
(2) Huvitegevuse toetusfondi (edaspidi fond) loomise eesmärgiks on toetada Tori valla noorte osalemist huvitegevuses.
§ 2. Toetuse suurus ja toetatavad tegevused
(1) Ühe noore kohta on võimalik toetust taotleda kuni 300 eurot aastas. Taotluste arv ei ole piiratud. Toetusi rahastatakse valla eelarvest selleks eraldatud vahendite olemasolul.
(2) Toetust saab taotleda huvitegevuses osalemiseks vajalike vahendite soetamiseks, osalemiseks huvitegevusalastes projektides, laagrites, võistlustel, konkurssidel, festivalidel, õpilasvahetuse programmides ning transpordiks, et osaleda üleriigilistel või rahvusvahelistel laagrites, võistlustel, konkurssidel, festivalidel ja sarnastel huvitegevusega seotud üritustel.
§ 3. Toetuse saaja ja taotluse esitamine
(1) Fondist on võimalik toetust taotleda Tori valla noortele vanuses 7-26 aastat.
(2) Taotluse saab esitada käesoleva paragrahvi punktis 1 nimetatud noor või tema seaduslik esindaja (edaspidi taotleja).
(3) Toetuse saamiseks esitab taotleja vallavalitsusele vormikohase taotluse (vorm lisatud) 15. veebruariks, 15. maiks või 15. oktoobriks. Taotlusele lisatakse tõendid osalemise kohta ning kuludokumendid.
(4) Taotluse võib esitada ka juba toimunud huvitegevuse toetamiseks. Sellisel juhul tuleb taotlusele lisada tõend osalemise kohta ning kuludokumendid.
(1) Vallavalitsus vaatab 15 (viieteistkümne) tööpäeva jooksul läbi esitatud taotluse, kontrollib dokumentide vastavust ja õigsust ning hindab taotluse vastavust toetuse eraldamise põhimõtetele ja tingimustele.
(2) Puuduste esinemisel taotluses informeerib vallavalitsus sellest taotlejat. Puuduste kõrvaldamiseks antakse aega kuni 3 (kolm) tööpäeva. Kui taotleja ei kõrvalda puudusi määratud tähtajaks, tagastatakse taotlejale esitatud dokumendid ja menetlus toetuse määramiseks lõpetatakse.
§ 5. Toetuse eraldamise otsus ja maksmine
[RT IV, 29.03.2019, 21 - jõust. 01.04.2019]